Futótűzként kezdett terjedni egy videó Twitteren, ami egy spanyolországi kórházban készült. Többen azt írják, a felvételen a legnagyobb madridi kórház látható, amit egyébként Európa egyik legjobb kórházának tartanak.

A képsorokon látható, hogy a betegek a folyosón fekszenek, mivel a drasztikusan megnövekedett esetszám miatt nincsen elegendő kórházi ágy a fertőzöttek ellátására.

https://twitter.com/edleonklinger/status/1241699484469526531

A legfrissebb adatok szerint Spanyolországban hétfőre virradóra 28 768-ra emelkedett a fertőzöttek száma, a járványban eddig 1772-en vesztették életüket. A szükségállapotot április 11-éig meghosszabbították az országban.